《嵊县劝农途中示同寮二首 其二》
宋代·陈著

老农欢笑声，三十里春程。笳鼓断还续，杯盘坐又行。

谁云偿县债，正好看民情。归去不妨晚，出山溪月明。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。